Sun, 12 Feb 2017 08:00:00 +0100

El Kremlin vol que els supermercats de Rússia s'abasteixin només amb productes elaborats al país, excepte en els sectors d'alimentació en què no hi ha producció. El govern va decidir vetar la importació de moltes referències occidentals arran de les sancions de la Unió Europea i els Estats Units a Moscou. La qualitat i la varietat ha disminuït als supermercats, però la situació es vol presentar com un gest patriòtic i s'estudia declarar el 6 d'agost, moment en què es va declarar el veto, com el dia del patriotisme. Aquesta realitat s'ha vist a la fira d'alimentació i beguda més important de Rússia. Espanya hi participava amb un centenar d'empreses i ara aquesta xifra s'ha reduït a només 24.