Luxe, corrupció i cobdícia: la triple maledicció dels elefants africans

Mon, 22 Feb 2021 08:00:00 +0100

A l'Àfrica hi queden 400.000 elefants. Ara fa un segle, n'hi havia dotze milions i la lluita contra la seva caça passa per la prohibició de la compravenda d'ivori. La Xina va sorprendre el món sencer quan va prohibir-ne el comerç domèstic, perquè n'era el principal importador. Mentre la comunitat internacional n'aplaudia la valentia, la Unió Europea mirava cap a una altra banda. Aquí, els països que van colonitzar l'Àfrica central van espoliar milers de tones d'ivori que encara tenen molt de valor.