Els EUA es plantegen indemnitzacions bilionàries per als descendents dels esclaus

Mon, 31 May 2021 15:00:00 +0200

Als Estats Units, els estralls de la pandèmia i les mobilitzacions massives per la justícia racial han revifat el debat sobre la necessitat de compensar econòmicament els afroamericans descendents d'esclaus. La Cambra de Representants està pendent d'aprovar la creació d'una comissió que estudiaria com es podrien fer aquestes reparacions. Els experts calculen que caldrien almenys 11 bilions de dòlars per reduir la bretxa econòmica entre blancs i negres al país. És un reportatge de la corresponsal a Washington, Geni Lozano.