La comunitat LGTBI a l'Àfrica, criminalitzada i silenciada

Fri, 31 Mar 2023 00:20:00 +0200

La situació de la comunitat LGTBI al continent africà, en general, és molt complicada. Els membres han de fer front tant a lleis que els criminalitzen com a un rebuig social que comença per la mateixa família i amics. A Uganda, les relacions sexuals entre persones del mateix sexes ja estaven prohibides, però, ara, arran de la reforma del Codi Penal, els càstigs s'han agreujat. Per tant, s'uneix als estats de Mauritània, Somàlia, el Sudan i Nigèria, que poden castigar-les amb la pena de mort. Intolerància, maltractaments físics i verbals fan que molts migrin cap a països europeus. Però, per a molts, la visió del continent de les suposades llibertats s'esfondra quan hi arriben, atès que hi ha lleis d'estrangeria que els dificulten la integració.