Espanya, la porta d'Europa: Migracions en temps de pandèmia

Tue, 09 Mar 2021 12:18:00 +0100

La pandèmia ha reduït la mobilitat internacional fins a nivells mai vistos des de les dues guerres mundials. Les restriccions imposades per la Covid han fet baixar dràsticament les dades d'immigració, inclosa la humanitària. Només a la zona mediterrània, les arribades a Europa van caure un 30% l'any passat. Però aquest no és el cas d'Espanya, que torna a ser la principal porta d'entrada al continent de la migració irregular. La reactivació de la ruta canària, tot i la pandèmia -o a causa d'ella- és el fenomen més nou dels últims mesos. Tot es recull a l'anuari sobre migració que elabora el CIDOB i que repassa la Cèlia Cernadas.