Setge al dret a l'avortament de la ultradreta religiosa als EUA

Mon, 11 Mar 2019 13:15:00 +0100

El debat sobre l'avortament als Estats Units és un dels exemples més il·lustratius de la polarització que parteix en dos el país. Més d'una dotzena d'Estats, sobretot del sud, han començat a aprovar lleis per restringir el dret a la interrupció de l'embaràs, mentre que els seus veïns més progressistes estan fent el contrari. Tots aquests moviments s'expliquen per la nova majoria conservadora dins el Tribunal Suprem, que tindrà l'última paraula sobre el futur d'aquest dret als Estats Units. És un reportatge de la corresponsal a Washington, Geni Lozano